‘মগধীরা’ ছবির প্রযোজকরা কেস তুলে নিয়েছেন। আজ সারা দেশে সাড়ম্বরে মুক্তি পাবে ‘রাবতা’। শার্টলেস সুশান্ত সিং রাজপুতের সঙ্গে কৃতি শ্যাননের নাচ দেখতে ভিড় জমাবেন অনুরাগীরা। এক মাস আগে ‘মগধীরা’ ছবির প্রোডাকশন হাউস দীনেশ ভিজানের এই ছবির বিরুদ্ধে কুম্ভীলকবৃত্তির মামলা এনেছিল হায়দরাবাদ কোর্টে। কিন্তু মুক্তির ঠিক আগের দিনই ছাড়পত্র পেয়ে গেল ‘রাবতা’। মূল ছবিতে অভিনয় করেছিলেন কাজল অগ্রবাল ও রামচরণ তেজা।

দু-মিনিট ১৪ সেকেন্ডের ট্রেলারের সঙ্গে অনেকটাই মিল ছিল ‘মগধীরা’ ছবির। ভুলে গেলে চলবে না, দেব-মিমি অভিনীত ‘যোদ্ধা’ ছবিটিও ছিল ‘মগধীরা’-র কপি। তবে সেটা সসম্মানে স্বীকার করে নিয়েছিল প্রোডাকশন হাউস। কিনেছিল কপিরাইট। 

আসলে বলিউডে টোকাটুকির ঘটনা ইদানীং বেশ বাড়ছে। ‘রাবতা’ কেসটা জিতে গেলেও ক্লিন চিট পাবে না কোনওদিন। অন্তত চলচ্চিত্র-অনুরাগীদের কাছে তো নয়ই। বিশ্ববিখ্যাত পরিচালক আলেজান্দ্রা গঞ্জালেজ ইনারিতু-র ছবি ‘টোয়েন্টি ওয়ান গ্রামস’-এর কনসেপ্টটা অনেকেরই জানা। মানুষের মৃত্যুর পর শরীরের ওজন ২১ গ্রাম কমে যায়, এই ধারণা থেকেই জন্ম হয়েছিল ছবিটির।
আরও পড়ুন
দীপিকার ‘হট’ ছবি নিয়ে বিতর্ক, জবাবে আরও ‘হট’ পোস্ট নায়িকার
সুতরাং হল কালেকশনে টোকাটুকি না হলেও ‘রাবতা’-র পরিচালক ও চিত্রনাট্যকার যে ভাবের ঘরে এন্তার চুরি করেছেন, সে নিয়ে কোনও সন্দেহ নেই। দেখা যাক, দর্শক কতটা বুঝতে পারেন হল থেকে বেরনোর পর!
দেখুন ছবির মেকিং, রইল ভিডিও, সৌজন্যে- টি সিরিজ